## Pravilnik o izmjenama Pravilnika o načinu korištenja sredstava ostvarenih od naknada za obavljanje ribolova na moru

### NN 90/2004 (2.7.2004.), Pravilnik o izmjenama Pravilnika o načinu korištenja sredstava ostvarenih od naknada za obavljanje ribolova na moru

# ministarstvo poljoprivrede, šumarstva i vodnoga gospodarstva

1691

Na
temelju članka 46. stavka 3. Zakona o morskom ribarstvu (»Narodne novine«, broj
46/97 – pročišćeni tekst) ministar poljoprivrede, šumarstva i vodnoga
gospodarstva donosi

## PRAVILNIK

### O IZMJENAMA PRAVILNIKA O NAČINU KORIŠTENJA SREDSTAVA OSTVARENIH OD NAKNADA ZA OBAVLJANJE RIBOLOVA NA MORU

Članak
1.

U
Pravilniku o načinu korištenja sredstava ostvarenih od naknada za obavljanje
ribolova na moru (»Narodne novine«, broj 144/03) u članku 7. iza stavka 1.
dodaje se novi stavak 2. koji glasi:

»Zahtjev vlasnika za otkup povlastice može se
odnositi samo na jedno od navedenog:

• brisanje iz povlastice pridnenih povlačnih alata u
zonama A, E, F i G

• odustajanje od obavljanja svih oblika ribolova u
zonama A, E, F i G, osim ulova sitne plave ribe

•
brisanje iz povlastice pridnenih povlačnih alata u cijelom ribolovnom moru

•
dustajanje od obavljanja svih oblika ribolova u cijelom ribolovnom moru, osim
ulova sitne plave ribe«

Stavak
2. postaje stavak 3.

Članak
2.

U
članku 8. dodaje se stavak 4. koji glasi:

»Natječaj
je otvoren do iskorištenja sredstava u tekućoj pro­ra­čunskoj godini.«

Članak
3.

Članak
10. mijenja se i glasi:

»Osnovna
visina iznosa za otkup povlastice određuje se prema ribolovnom naporu pridnenih
povlačnih alata u zonama A, E, F i G (prosječan broj ribolovnih dana u jednoj
godini prema evidenciji ulova u zadnje tri godine) i porivnoj snazi stroja broda
i to tako da vrijednost jednoga ribolovnog dana iznosi 750,00 kn i vrijednost 1
kW porivne snage stroja broda 300,00 kn. Ukupna vrijednost iznosa ograničena je
na način kako slijedi:

• za brisanje iz povlastice pridnenih povlačnih alata
u zonama A, E, F i G ukupna visina iznosa po brodu ne smije iznositi više od
100.000,00 kn

• za odustajanje od svih oblika ribolova u zonama A,
E, F i G, osim ulova sitne plave ribe osnovna visina iznosa povećava se za 50%
i ne smije po brodu iznositi više od 150.000,00 kn

• za brisanje iz povlastice pridnenih povlačnih alata
u cije­lom ribolovnom moru osnovna visina iznosa povećava se za 50% i ne smije
po brodu iznositi više od 150.000,00 kn

• za odustajanje od svih oblika ribolova u cijelom
ribolovnom moru, osim ulova sitne plave ribe, osnovna visina iznosa se povećava
za 100% i ne smije po brodu iznositi više od 200.000,00 kn«.

Članak
4.

U
članku 11. stavak 1. točka d) mijenja se i glasi:

»d)
izjava o odustajanju od daljnjeg obavljanja ribolova sukladno članku 7. stavku
2. ovog Pravilnika«.

U
članku 11. stavak 1. briše se točka e).

Članak 5.

U članku 14. stavku 2. točka 3. mijenja se i glasi:

»3. odredbe o brisanju iz povlastice pridnenih
povlačnih alata ili o odustajanju od obavljanja svih vrsta ribolova sukladno
članku 7. stavku 2 ovog Pravilnika«.

Članak 6.

Ovaj Pravilnik stupa na snagu danom objave u
»Narodnim novinama«.

Klasa:
011-02/04-01/11
Urbroj: 525-01-04-1
Zagreb: 15. lipnja 2004.

Ministar
**Petar Čobanković**, v. r.

Pravilnik, NN 90/2004-1691